Հիմա իշխանության ղեկին հայտնվել են երիտասարդ մարդիկ, որոնք, թվում է, պետք է կառչած չլինեն աթոռ­ներից եւ պետք է նման եռանդով չձգտեին իշխանության: Բայց բոլոր փաստերը վկայում են, որ նրանք եւս գնում են հների ճանապարհով: Այն, թե ինչ ագահությամբ նրանք սկսեցին բաշխել պետական պաշ­տոնները, եւ թե ովքեր հայտնվեցին այդ պաշտոններին, վկայում է այն մասին, որ նպատակը ոչ թե երկրի վիճակը բարելավելն է, ոչ թե ժողո­վրդի կենսամակարդակը բարձրաց­նելը, այլ իշխանական լծակներին տիրապետելը: Հակառակ դեպքում կադրային կոտորած չէին անի, «զեբրաների» վրա պառկածներին, փողոց փակածներին ու Գյումրիից քայլածներին պաշտոններ չէին բաշխի: Երբ 24 կամ 28 տարեկան պատանին մարզպետ ու նախարար է նշանակ­վում, դա երկրին ոչ մի լավ բան չի խոստանում: